Tracy McGrady

Treisis Lamaras Makgreidis (, g. 1979 m. gegužės 24 d.) – buvęs JAV krepšininkas. Jis į NBA pateko tiesiai po vidurinės mokyklos baigimo. Pagal rezultatyvumą vienas iš pirmaujančių lygoje 2001–2006 m.

Vaikystėje jis susižavėjo beisbolu, vėliau krepšiniu ir žaidė Auberndeilo vidurinės mokyklos komandoje. Trečiaisiais vidurinės mokyklos komandai atstovavimo metais Tracy jau rinkdavo po 23 taškus ir atkovodavo po 12 kamuolių, bet dėl problemų su mokslais buvo išmestas iš komandos. 1996 m. pažįstamo trenerio įkalbintas, prisijungė prie Mount Zion Krikščioniškosios Akademijos iš Darhemo, Šiaurės Karolinos. Baigę vidurinę, vietoj ketverių metų žaidimo NCAA, jis nusprendė pateikti paraišką 1997 m. NBA naujokų biržoje. Jį 9-uoju šaukimu pasirinko Toronto „Raptors“.

2000 m. rugpjūčio 3 d. jis buvo iškeistas Orlando „Magic“ komandai. 2002–2003 metų sezoną Tracy pelnė po 32,1 taško ir per visą sezoną pelnė 2407 taškus. Tai pats rezultatyviausias sezonas jo karjeroje.

2004 m. birželio 29 d. T. McGrady, kartu su dar trimis žaidėjais buvo iškeistas Hiustono „Rockets“ klubui.http://www.voanews.com/english/archive/2004-06/a-2004-06-29-32-1.cfm

2010 m. vasario 18 d. jis pateko į trijų komandų mainus ir buvo iškeistas Niujorko „Knicks“ komandai.http://www.nba.com/knicks/features/nyksachoutrade1002.html 2010 m. rugpjūčio 17 d. pasirašė vienerių metų sutartį su Detroito „Pistons“ klubu.http://sports.espn.go.com/nba/news/story?id=5468808

2011 m. gruodžio 9 d. pasirašė vienerių metų sutartį su Atlantos „Hawks“ klubu.http://www.nba.com/2011/news/12/09/hawks-mcgrady.ap/index.html?ls=iref:nbahpt2

2012 m. spalio pradžioje pasirašė vienerių metų sutartį su Kinijos CBA lygoje žaidžiančia Čingdao „DoubleStar Eagles“ komanda.http://www.cbc.ca/sports/basketball/nba/story/2012/10/10/sp-cba-basketball-qingdao-double-star-eagles-tracy-mcgrady.html 2013 m. balandžio 16 d. sugrįžo į NBA ir pasirašė kontraktą iki sezono pabaigos su San Antonijo „Spurs“ klubu.http://nba.si.com/2013/04/16/tracy-mcgrady-signs-san-antonio-spurs-stephen-jackson/

Su savo žmona CleRenda Harris jie yra susilaukę dviejų dukterų ir sūnaus, kuris gimė 2005-ųjų gruodžio 27-ąją, rungtynių tarp Jutos „Jazz“ ir Hiustono „Rockets“ metu. „Rockets“ jas pralaimėjo 82–74, o Tracy didžiosios pertraukos metu išvyko į ligoninę, kad dalyvautų gimdyme.

Tracy McGrady veidas pavaizduotas ant „NBA Live 2007“ žaidimo viršelio.

2013 m. rugpjūčio 27 d. Baigė karjerą NBA. T.McGrady teigė, kad dar keletą metų pažais užsienyje.

 Pasiekimai 
 2001–2008 metų NBA visų žvaigždžių rungtynių dalyvis
 2001 metais išrinktas didžiausią pažangą padariusiu NBA žaidėju
 2003, 2004 m. NBA rezultatyviausias žaidėjas (taškų vidurkis atitinkamai 32,1 ir 28,0)
 Išnašos 

 Nuorodos 
 Oficialus žaidėjo puslapis 

Kategorija:JAV krepšininkai